Številka: 10025-60/2025-2611

Datum: 4. 6. 2025

Na podlagi 56. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1, v nadaljevanju: ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS) Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, objavlja prosto delovno mesto

**sekretar v Službi za analize in razvoj (šifra DM 12005)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje)/visokošolsko univerzitetno izobrazbo (prejšnja) ali najmanj specialistično izobraževanje po visokošolski strokovni izobrazbi (prejšnje)/ specializacija po visokošolski strokovni izobrazbi (prejšnja) oziroma najmanj magistrsko izobraževanje po visokošolski strokovni izobrazbi (prejšnje)/ magisterij po visokošolski strokovni izobrazbi (prejšnja) ali najmanj magistrsko izobraževanje (druga bolonjska stopnja)/ magistrska izobrazba (druga bolonjska stopnja),
* najmanj 7 let delovnih izkušenj,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.

Delovne naloge:

* neposredna pomoč pri vodenju strokovnih nalog na delu delovnega področja ministrstva oziroma notranje organizacijske enote,
* vodenje projektnih skupin za najzahtevnejše in ključne projekte,
* samostojno oblikovanje ključnih sistemskih rešitev in drugih najzahtevnejših gradiv,
* zagotavljanje oziroma neposredna pomoč pri zagotavljanju razvoja ministrstva,
* sodelovanje pri pripravi analiz in poročil,
* izvajanje nalog skrbništva pogodb,
* opravljanje drugih najzahtevnejših nalog.

Izbrani kandidat bo opravljal naslednje naloge projekta

* strokovna izvedba investicije (doseganje ciljev in pravilna ter racionalna poraba sredstev),
* spremljanje in organiziranje dela na ravni investicije,
* sodelovanje s skrbnikom investicije na MDDSZ ter s projektnim partnerjem,
* oblikovanje vsebinskih analiz in podlag za izvedbo podaktivnosti,
* poročanje o izvedenih aktivnostih in napredku projekta,
* izvajanje nalog skrbništva pogodb z zunanjimi izvajalci,
* vodenje sestankov z deležniki,
* usmerjanje in vodenje posvetovalne strokovne skupine,
* organiziranje promocijskih dogodkov,
* strokovna izmenjava dobrih praks.
* predstavljanje celotne investicije navzven strokovni javnosti in različnim institucijam na trgu dela ter preverja strokovne usmeritve za delo na investiciji.

Od kandidata se pričakujejo izkušnje z vodenjem projektov oziroma koordinacijo izvajanja projektov in poznavanje razmer na trgu dela ter pričakovanj glede razvoja razmer na trgu dela.

Prijava mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe ter datum (dan, mesec, leto) zaključka izobraževanja, pridobljen strokovni naziv in izobraževalna ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela),
3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo kandidata, da za namen tega postopka dovoljuje organu, ki objavlja prosto delovno mesto, pridobitev podatkov iz uradnih evidenc.

Zaželeno je, da prijava vsebuje izpolnjen **obrazec iz priloge** ter da kandidat v njem poleg formalne izobrazbe navede tudi druga znanja in veščine, ki jih je pridobil

Izbranemu kandidatu se skladno s prvim odstavkom 73. člena ZJU za čas sklenitve delovnega razmerja za določen čas na delovnem mestu sekretar določijo pravice oziroma dolžnosti glede na uradniški naziv sekretar.

Z izbranim kandidatom bo sklenjeno delovno razmerje za določen za čas trajanja projekta, predvidoma **do 31. 10. 2028**, s polnim delovnim časom in tri mesečnim poskusnim delom. Izbrani kandidat bo delo opravljal v poslovnih prostorih Ministrstva za delo, družino, socialne zadeve in enake možnosti, Štukljeva cesta 44, 1000 Ljubljana.

Kandidat vloži prijavo v pisni obliki, ki jo pošlje v zaprti ovojnici **z označbo** »za prosto delovno mesto sekretar v Službi za analize in razvoj (DM 12005)«, in sicer **v roku 8 dni** po objavi na spletišču državne uprave GOV.SI ter na spletnih straneh Zavoda Republike Slovenije za zaposlovanje **na naslov**: Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana. Za pisno obliko prijave se šteje tudi elektronska oblika, poslana **na elektronski naslov**: [gp.mddsz@gov.si](mailto:gp.mddsz@gov.si) pri čemer veljavnost prijave ni pogojena z elektronskim podpisom.

Operacija se izvaja v okviru Programa evropske kohezijske politike v obdobju 2021-2027 v Sloveniji, prednostne naloge 6 »Znanja in spretnosti ter odzivni trg dela«, specifičnega cilja ESO4.2 »Posodabljanje institucij in služb trga dela za oceno in predvidevanje potreb po veščinah ter zagotavljanje pravočasne in prilagojene pomoči in podpore pri usklajevanju ponudbe in povpraševanja na trgu dela, prehodih in mobilnosti«.

Operacijo bo delno financirala Evropska unija, in sicer iz Evropskega socialnega sklada plus.

Kandidati bodo o izbiri pisno obveščeni najkasneje v roku 30 dni po zaključenem postopku.

Informacije o izvedbi postopka dobite pri Tini Pustoslemšek na tel. (01) 369 77 28, o delovnem področju pa pri Gonzalu Carlosu Caprirolu Cattorettiju na tel. (01) 369 78 19.

V tem besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Natalija Pogorevc

vodja kadrovskega poslovanja

generalna sekretarka